Diari Oficial de la Generalitat Valenciana


Sumari del DOGV 5145, del 29-11-2005 (2005/13330)

DECRET 184/2005, de 25 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Tossal de la Canà, situada al terme municipal de Sierra Engarcerán i propietat de l'Ajuntament.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5145

Data del DOGV
:   29-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13468


Data del document
:   25-11-2005

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Sierra Engarcerán
    * muntanya de l'estat

DECRET 184/2005, de 25 de novembre, del Consell de la Generalitat, pel qual s'inclou en el Catàleg de Forests d'Utilitat Pública de la Província de Castelló la forest denominada Tossal de la Canà, situada al terme municipal de Sierra Engarcerán i propietat de l'Ajuntament. [2005/13039]
  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de Castelló de la forest denominada Tossal de la Canà, s'han justificat plenament les circumstàncies que el motiven i el Ple de l'Ajuntament de Sierra Engarcerán ha adoptat l'acord segons el qual s'acorda donar conformitat a la declaració d'utilitat pública per a la forest consorciada Tossal de la Canà CS-3019, per la qual cosa escau dictar el corresponent decret.
  
Per esta raó, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 25 de novembre de 2005,
  
DECRETE
  
Article 1
  
Es declara d'utilitat pública la forest denominada Tossal de la Canà, propietat de l'Ajuntament de Sierra Engarcerán, d'una superfície de 164,72 hectàrees, que correspon a les parcel·les 445, 533, 512 i 501 del polígon 8, la parcel·la 133 del polígon 13 i parcialment la parcel·la 47 del polígon 13 (limitat pel camí de les Bassetes, actual pista) i parcialment la parcel·la 9001 i la parcel·la 9010.
  
Article 2
  
S'inclou en el Catàleg de Forests d'Utilitat Pública de la Província de Castelló la forest Tossal de la Canà, amb el número 123, de la forma següent:
  
Forest: Tossal de la Canà.
  
Província: Castelló.
  
Partit judicial: Castelló.
  
Municipi: Sierra Engarcerán.
  
Número: 123.
  
Pertinença: Ajuntament de Sierra Engarcerán.
  
Límits: nord, pas de les Mallades, camí de les Bassetes; est, camí de les Bassetes; sud, terme de Benlloch i camí del Cubelló; i oest, camí del Cubelló ara pas reial de l'Argila.
  
Cabuda pública: 164,72 ha.
  
Cabuda total: 164,72 ha.
  
DISPOSICIÓ FINAL
  
Aquest decret vigirà des de l'endemà de la publicació en el Diari Oficial de la Generalitat Valenciana.
  
Contra este decret, les persones interessades poden interposar recurs contenciós administratiu en el termini de dos mesos comptadors a partir de l'endemà de la publicació d'este decret en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciós Administrativa.
  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació del present decret en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
València, 25 de novembre de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,